5.3. Heiðursveitingar

* Reglur um heiðursveitingar voru samþykktar á aðalfundi Breiðabliks 1990 fyrir eftirfarandi flokka: Heiðursbliki, Gullbliki og Silfurbliki.
* Tilgangurinn með heiðursveitingum er að verðlauna þá einstaklinga sem um árabil hafa stuðlað að vexti og viðgangi félagsins eða deilda þess með sjálfboðastörfum, Einnig er heimilt að veita viðurkenningar þeim sem reynst hafa félaginu vel, með einum eða öðrum hætti.
* Aðalstjórn skal skipa á aðalfundi 5 manna heiðursveitingsnefnd sem fer yfir þær tilnefningsr sem berast,tekur afstöðu til þeirra og gerir tillögur til aðalstjórnar. Framkvæmdastjóri félagsins er starfsmaður nefndarinnar. Tilnefningar skulu berast frá deildum félagsins eða félagsmönnum þess. Þá getur heiðursveitinganefnd að eigin frumkvæði lagt til viðurkenningar.
* Skrifstofa félagsins skal óska eftir tilnefningum frá deildum eigi síðar en 3 vikum fyrir aðalfund eða aðra viðburði á vegum félagsins s.s,. afmælishátíð.
* Heimilt er að veita viðurkenningar á stórafmæli(50 ára eða eldri) félags- eða velgjörðamanns
* Allar tilnefningar skulu vera í samræmi við lög og reglur félagsins um silfur-, gull og heiðursblika.
* Tillögur heiðursveitinganefndar skulu lagðar fyrir Aðalstjórn. Aðalstjórn félagsins ákveður á stjórnarfundi, þar sem allir meðlimir hennar eru mættir hverjir skulu sæmdir heiðursviðurkenningum félagsins. Kosning heiðursblika verður að vera samhljóða
* Listi yfir þá einstaklinga sem hlotið hafa viðurkenningar skal verða aðgengilegur á heimasíðu félagsins.

HEIÐURSBLIKI

* Heiðursblika, heiðursfélaga, má undir sérstökum kringumstæðum kjósa einstaklinga, 50 ára eða eldri,sem hafa unnið eftirtektarvert og framúrskarandi starf fyrir félagið um langan tíma. Heiðursbliki er fyrst og fremst viðurkenning fyrir félags- og sjálfboðaliðsstörf í þágu félagsins og eða deilda þess. Að jafnaði skal sá sem tilnefndur til Heiðursblika hafa áður hlotið viðurkenningu Gullblika. .

GULLBLIKI

* Gullblikann má veita einstaklingum sem hafa um langt skeið unnið mikið og framúrskarandi starf fyrir félagið eða einstaka deildir þess. Að jafnaði skal sá sem tilnefndur er til Gullblika hafa áður hlotið viðurkenningu Silfurblika.
* Einnig er heimilt að veita einstaklingum Gullbilka sem stutt hafa myndarlega við bak félagsins og/eða einstakra deilda þess um langt árabil.

SILFURBLIKI:

* Silfurblikann má veita einstaklingum fyrir vel unnin störf í þágu félagsins eða einstakra deilda þess.

AÐRAR VIÐURKENNINGAR:

* Þyki ástæða til, getur heiðursveitinganefnd leitað eftir því að félagsmaður hljóti viðurkenningu frá UMSK (Silfur- eða Gullmerki) , UMFÍ (starfs- eða Gullmerki) eða ÍSÍ (Silfur- eða Gullmerki). Um veitingu slíkra viðurkenninga fer eftir reglum viðkomandi aðila.

Starfsmaður nefndarinnar annast samskipti við hlutaðeigandi aðila vegna tilnefninga til slíkra viðurkenninga, í samráði við skrifstofu UMSK. .